CELEX: 62015TN0163
Language: el
Date: 2015-04-02 00:00:00
Title: Υπόθεση T-163/15: Προσφυγή της 2ας Απριλίου 2015 — Delta Group agroalimentare κατά Επιτροπής

1.6.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 178/22
            
         Προσφυγή της 2ας Απριλίου 2015 — Delta Group agroalimentare κατά Επιτροπής
   (Υπόθεση T-163/15)
   (2015/C 178/22)
   Γλώσσα διαδικασίας: η ιταλική
   
      Διάδικοι
   
   
      Προσφεύγουσα: Delta Group agroalimentare Srl (Porto Viro, Ιταλία) (εκπρόσωπος: V. Migliorini, δικηγόρος)
   
      Καθής: Ευρωπαϊκή Επιτροπή
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               Να κηρύξει άκυρη και μηδέποτε έχουσα παραγάγει έννομα αποτελέσματα ή εν πάση περιπτώσει να ακυρώσει την από 9 Φεβρουαρίου 2015 επιστολή που φέρει τα στοιχεία Ares (2015) 528512, της Ευρωπαϊκής Επιτροπής και του Γενικού Διευθυντή Γεωργίας και Αγροτικής Ανάπτυξης Jerzy Plewa, η οποία απεστάλη στον C. Scabin, νόμιμο εκπρόσωπο της προσφεύγουσας, και παρελήφθη αυθημερόν, περί απορρίψεως της από 13 Ιανουαρίου 2015 αιτήσεως της προσφεύγουσας για τη λήψη μέτρου βάσει του άρθρου 219, παράγραφος 1, ή του άρθρου 221 του κανονισμού (ΕΕ) 1308/2013 και ειδικότερα του σχετικού με τον καθορισμό επιστροφών κατά την εξαγωγή βάσει του άρθρου 196 του κανονισμού (ΕΕ) 1308/2013, στον τομέα του κρέατος πουλερικών.
            
         
               —
            
            
               Να καταδικάσει την Επιτροπή στα δικαστικά έξοδα.
            
         
      Λόγοι και κύρια επιχειρήματα
   
   Προς στήριξη της προσφυγής, η προσφεύγουσα προβάλλει δύο λόγους ακυρώσεως.
   
               1.
            
            
               Ο πρώτος λόγος αντλείται από πρόδηλη πλάνη εκτιμήσεως και από παράβαση του άρθρου 219, παράγραφος 1, και του άρθρου 221 του κανονισμού (ΕΕ) 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) 922/72, (ΕΟΚ) 234/79, (ΕΚ) 1037/2001 και (ΕΚ) 1234/2007 του Συμβουλίου (ΕΕ L 347, σ. 671).
               
                           —
                        
                        
                           Η προσφεύγουσα διατείνεται συναφώς ότι ο ισχυρισμός της Επιτροπής περί του ότι οι στατιστικές εμπορίου για τους 11 πρώτους μήνες του 2014 καταδεικνύουν αύξηση των εξαγωγών κατά ποσοστό 5 % σε σχέση με το ίδιο διάστημα του έτους 2013 διαψεύδεται από τον πίνακα στο δεξιό μέρος της σελίδας 19 της από 22 Ιανουαρίου 2015 εκθέσεως για την κατάσταση της αγοράς κρέατος πουλερικών, την οποία συνέταξε η επιτροπή για την κοινή οργάνωση των γεωργικών αγορών και την οποία μνημονεύει η Επιτροπή. Από την έκθεση αυτή συνάγεται ότι, κατά τους 11 πρώτους μήνες του 2013, οι εξαγωγές της Ένωσης όσον αφορά τον τομέα του κρέατος πουλερικών αντιστοιχούσαν σε αξία 1  93 6 0 00  000 ευρώ, ενώ κατά τους 11 πρώτους μήνες του 2014 ανήλθαν μόλις στα 1  88 6 8 38  000 ευρώ, σημειώνοντας πτώση 2,5 % και όχι αύξηση 5 %, η δε Επιτροπή υπέπεσε επίσης σε πεπλανημένη εκτίμηση των τιμών, τις οποίες χαρακτήρισε ως «σταθερές», μολονότι αυτές σημείωναν σημαντική πτώση ύψους περίπου 8 %, όπως προκύπτει από τη σελίδα 9 της εκθέσεως, υποπίπτοντας επομένως σε πρόδηλη πλάνη εκτιμήσεως και σε παράβαση του άρθρου 219, παράγραφος 1, και του άρθρου 221 του κανονισμού (ΕΕ) 1308/2013.
                        
                     
         
               2.
            
            
               Ο δεύτερος λόγος αντλείται από παράβαση ουσιώδους τύπου και ειδικότερα του άρθρου 5 του κανονισμού (ΕΕ) 182/2011.
               
                           —
                        
                        
                           Η προσφεύγουσα διατείνεται συναφώς ότι η απόφαση της Επιτροπής να απορρίψει την αίτηση λήψεως μέτρων βάσει του άρθρου 221 του κανονισμού (ΕΕ) 1308/2013 εκδόθηκε χωρίς να έχει προηγουμένως γνωμοδοτήσει η επιτροπή για την κοινή οργάνωση των γεωργικών αγορών και, ως εκ τούτου, κατά παράβαση ουσιώδους τύπου προβλεπόμενου στο άρθρο 5 του κανονισμού (ΕΕ) 182/2011, που έχει εφαρμογή εν προκειμένω βάσει της παραπομπής του άρθρου 229 του κανονισμού (ΕΕ) 1308/2013, το οποίο με τη σειρά του μνημονεύεται στο άρθρο 221 του ιδίου αυτού κανονισμού.